ජෝර්ජ් ගේ පැනයට එවර ඔහු පිළිතුරු දුන්නේය."ඔව් ජෝන්, ඒ ඔයාගෙ මල්ලි තමයි....."සිය සැමියාගෙ මරණයෙන් පසුව දරුවන් පස් දෙනෙකු සමග තනි වූ සිල්වියා සහ දරුවන් හට බෙරී දිනෙන් දිනම සමීප වූයේ ඔහුද නොදැනුවත්වමය.විවිධාකාර කතන්දර කීමෙහි රුසියෙකු වූ ඔහු සමග ඒ කතන්දර නිසාම දරුවන් අපූරු මිත්‍රත්වයක් ගොඩ නගාගෙන තිබුණි.ඇයගේ තෙවෙනි දරුවා වූ පීටර් හට පියෑඹීමට හැකි බවත්, ඔහු හා මිතුරු සුරංගනාවන් ඇති බවත් වැඩිමහල් දරු දෙදෙනාට ඔහු පැවසූ කතන්දර වලින් එකක් විය.තම නාට්‍ය නිර්මාණයට අවශ්‍ය ප්‍රස්තුතය වූ "පීටර් පෑන් නැමති, කිසිදා වියපත් නොවන සුරංගනා දරුවා"ඔහුගේ සිතෙහි හට ගත්තේ එලෙසිනි."හරිම ලස්සනයි" අවසානයේදී සිල්වියා ඇගේ හඬ අවදි කළේය.